ยีนที่รอดจากปรสิตมาลาเรียอาจช่วยพัฒนายา
ข้อมูลองค์การอนามัยโลก (WHO) เผยว่าเมื่อปีที่แล้วมีผู้ติดเชื้อมาลาเรียจำนวน 216 ล้านราย ส่วนใหญ่เป็นทารกและเด็กจำนวนเกือบ 500,000 รายเสียชีวิตจากโรคมาลาเรียในปี 2559 โรคนี้มียุงก้นปล่องพาหะนำโรค ซึ่งชนิดของปรสิตมาลาเรียชื่อพลาสโมเดียม ฟัลซิพารัม (Plasmodium falciparum หรือ P.Falciparum) นั้นเป็นสาเหตุของการเกิดโรคมาลาเรียในคนและมีความรุนแรงมากที่สุด,ล่าสุด นักวิจัยจากสถาบันวิจัยด้านพันธุศาสตร์เวลล์คัม แซงเกอร์ ในอังกฤษและผู้เชี่ยวชาญด้านสุขภาพและการวิจัยโรคติดเชื้อแห่งมหาวิทยาลัยเซาธ์ ฟลอริดา ในสหรัฐอเมริกา รายงานในวารสารวิทยาศาสตร์ถึงการวิเคราะห์ยีนที่ติดเชื้อปรสิตมาลาเรียจำนวน 5,400 ยีน ด้วยเทคนิคพิเศษชื่อ piggyBac-transposon insertional mutagenesis และพัฒนาเรียงลำดับพันธุกรรมหรือดีเอ็นเอ (DNA) ใหม่ เพื่อระบุยีนที่ได้รับผลกระทบ ผลการวิจัยพบว่าประมาณครึ่งหนึ่งของยีนที่กลายพันธุ์อันเนื่องมาจากปรสิตมาลาเรียนั้น มียีนจำนวน 2,680 ยีนที่รอดจากเชื้อร้ายดังกล่าว ซึ่งยีนเหล่านี้จำเป็นต่อการเจริญเติบโตของเซลล์เม็ดเลือดแดง,ทีมวิจัยเผยว่าการใช้เครื่องมือในการวิเคราะห์ทางพันธุกรรม จะช่วยในการกำหนดความสำคัญของยีนแต่ละชนิดที่เกี่ยวข้องกับการอยู่รอดของปรสิตมาลาเรีย เนื่องจากโรคมาลาเรียเป็นโรคที่สามารถรักษาได้ทันถ้าถูกตรวจพบตั้งแต่เนิ่นๆ ปัจจุบันยาต้านโรคมาลาเรียมีความล้มเหลวในหลายพื้นที่โดยเฉพาะการดื้อยาที่เพิ่มมากขึ้น การพบยีนที่รอดจากเชื้อปรสิตมาลาเรียจึงนับเป็นสัญญาณใหม่ๆ ที่จะนำไปสู่การตั้งเป้าพัฒนาผลิตยาหรือวัคซีนเพื่อต่อสู้กับโรคร้ายแรงชนิดนี้ในอีกไม่ช้านาน.
องค์การอนามัยโลก (WHO) เผยว่าเมื่อปีที่แล้วมีผู้ติดเชื้อมาลาเรียจำนวน 216 ล้านราย ส่วนใหญ่เป็นทารกและเด็กจำนวนเกือบ 500,000 รายเสียชีวิตจากโรคมาลาเรียในปี 2559 โรคนี้มียุงก้นปล่องพาหะนำโรค
มาลาเรีย,โรคมาลาเรีย,ยุงก้นปล่อง,พาหะนำโรค,ทันโลก,การศึกษา